Tarybos sprendimas
2004 m. kovo 8 d.
dėl Europos bendrijos ir Kinijos Liaudies Respublikos Nacionalinės turizmo administracijos susitarimo memorandumo dėl vizų ir susijusių problemų ryšium su turistinėmis grupėmis iš Kinijos Liaudies Respublikos (ADS) sudarymo
(2004/265/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto ii ir iv papunkčius ir į 63 straipsnio 3 dalies b punktą kartu su 300 straipsnio 2 dalies pirmos pastraipos antru sakiniu ir 300 straipsnio 3 dalies pirma pastraipa,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi:
(1) Komisija Bendrijos vardu vedė derybas dėl šiame sprendime minimo Susitarimo memorandumo,
(2) Susitarimo memorandumas buvo pasirašytas Bendrijos vardu, laikantis jo sudarymo tvarkos.
(3) Susitarimo memorandumas įsteigia komitetą, kuris gali priimti sprendimus, turinčius teisinį poveikį tam tikriems techniniams klausimams. Todėl tokiais atvejais tikslinga numatyti supaprastintą Bendrijos pozicijos nustatymo procedūrą.
(4) Pagal Protokolą dėl Jungtinės Karalystės ir Airijos pozicijos ir Protokolą, integruojantį Šengeno acquis į Europos Sąjungos sistemą, Jungtinė Karalystė ir Airija nedalyvauja šio sprendimo priėmime, ir todėl jis nėra joms privalomas, ir jos neturi jo taikyti.
(5) Pagal Protokolą dėl Danijos pozicijos, pridėtą prie Europos Sąjungos sutarties ir prie Europos bendrijos steigimo sutarties, Danija nedalyvauja šio sprendimo priėmime ir todėl jis nėra jai privalomas, ir ji neturi jo taikyti.
(6) Susitarimo memorandumas turėtų būti patvirtintas,
PRIĖMĖ ŠĮ SPRENDIMĄ:
1 straipsnis
Bendrijos vardu šiuo sprendimu yra patvirtinamas Europos bendrijos ir Kinijos Liaudies Respublikos Nacionalinės turizmo administracijos susitarimo memorandumas dėl vizų ir susijusių problemų ryšium su turistinėmis grupėmis iš Kinijos Liaudies Respublikos (ADS).
Susitarimo memorandumo tekstas pridedamas prie šio sprendimo.
2 straipsnis
Tarybos pirmininkas pateikia pranešimą, kaip numatyta Susitarimo memorandumo 8 straipsnio 2 dalyje [2].
3 straipsnis
Komisija, pasikonsultavusi su specialiu Tarybos paskirtu komitetu, priima Bendrijos poziciją Patvirtinto paskirties statuso komitete dėl jo darbo tvarkos taisyklių priėmimo, kaip reikalaujama Susitarimo memorandumo 6 straipsnio 5 dalyje.
Dėl visų kitų Patvirtinto paskirties statuso komiteto sprendimų Bendrijos poziciją Komisijos pasiūlymu kvalifikuota balsų dauguma priima Taryba.
4 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2004 m. kovo 8 d.